
ОПШТИНА ПРОБИШТИП
Тех. бр. 29-815/1 од 03.07.2026

ОБЈАВА број 52
за отуѓување на градежно земјиште сопственост на Република Северна Македонија
по пат на електронско јавно наддавање во Општина Пробиштип

ПРЕДМЕТ НА ЕЛЕКТРОНСКОТО ЈАВНО НАДДАВАЊЕ

Предмет на електронското јавно наддавање е градежно неизградено земјиште, сопственост на Република Северна Македонија, предвидено со:

1. ДУП за УЕ 10  усвоен со Одлука бр. 09-312 од 23.03.1984 година  (Сл. гласник на Општина Пробиштип бр.2/1984), за ГП 24 на дел од КП бр.787/36 КО Пробиштип, вонцентрално подрачје на град Пробиштип, со намена А1 семејно домување во станбена куќа, што се наоѓа во населба Пробиштип на улица „ Брегалничка“
2. ДУП за УЕ 10  усвоен со Одлука бр. 09-312 од 23.03.1984 година  (Сл. гласник на Општина Пробиштип бр.2/1984), за ГП 25 на дел од КП бр.787/36 КО Пробиштип, вонцентрално подрачје на град Пробиштип, со намена А1 семејно домување во станбена куќа, што се наоѓа во населба Пробиштип на улица „Брегалничка“
3. ДУП за Блок 7.5 усвоен со Одлука бр. 26-133/11 од 23.12.2015 година (Сл. гласник на Општина Пробиштип бр.40/2015), за ГП 1.10 на делови од КП бр.1564/1, КП бр.1565/1, КП бр.1566/1 и КП бр.1800/1, КО Пробиштип, вонцентрално подрачје на град Пробиштип, со намена А2 домување во станбени згради со компатибилни намени Б1, Б2, Б4, Б5, В3, В4, Д3 мах. 40%, што се наоѓа во Пробиштип на улица „Миро Барага“ (новопредвидена улица „11“)
4. ДУП за УЕ бр.30А усвоен со Одлука бр. 09-483/1 од 08.10.1999 (Сл. гласник на Општина Пробиштип бр.25/1999), за ГП 164 на КП бр.1470/164 и дел од КП бр.1470/124, КО Пробиштип, вонцентрално подрачје на град Пробиштип, со намена Б1 мали единици за комерцијални и деловни дејности, што се наоѓа во Пробиштип на улица „Тодор Александров“ и улица „Димитар Влахов“


Во табеларен преглед се дадени податоци за градежните  парцели, намена на парцелата, за катастарските парцели кои се опфатени со градежните парцели, вкупна површина на секоја градежна парцела, површина за градење, процент на изграденост, коефициент на искористеност, почетна цена по м², вкупна почетна цена и депозит за учество на јавното наддавање. 

Табеларен преглед
	Р
Бр
	Број на град. Парцe ла
	Намена на градежна парцела
	Компатибилни класи на намена
	Бр. На катаст. Парцела 
	Површ   на град. Парцела  (м²)
	Површна градба (м²)
	
Бруто изградена површина
	Процент на изграде-ност
 (%)
	Коефициент на искористеност
	
Висина на објект до венец (м)
	Почетна  цена по м²
(денари)
	Вкупна почетна цена
(денари)
	Банкарска гаранција за сриозност на понудата

	1
	24
	А1 Семејно домување
	/
	Дел од КП 787/36
	345
	100
	200
	29,0
	0,58
	

7,20 m  Пр+1

	61,00
	21.045
	52.613

	2
	25
	А1 Семејно домување
	/
	Дел од КП 787/36
	343
	100
	200
	29,1
	0,58
	
7,20 m Пр+1
	61,00
	20.923
	52.308

	3
	1.10
	А2 домување во  станбени згради
	Б1, Б2, Б4, Б5, В3, В4, Д3 
мах. 40%
	Делови од КП 1564/1, КП 1565/1, КП 1566/1 и КП 1800/1, КО Пробиштип
	1412
	428
	2568
	30.3
	1,82
	
19,20 m Пр+4+Пк
	680,00
	960.160
	2.400.400

	4
	164
	Б1 Мали комерцијани и деловни дејности
	/
	КП бр. 1470/164 и дел од КП бр.1470/124 КО Пробиштип
	398
	192
	384
	48,24
	0,96
	
7,70 m
Пр+1+Пк
	1100,00
	437.800
	1.094.500




НАПОМЕНА за состојба на инсталации на градежните парцели предмет на јавно наддавање: 

На ГП 24 од ДУП за УЕ бр.10 од увид на лице место се констатира дека нема изградено објекти и видливи инсталации. 
На ГП 25 од ДУП за УЕ бр.10 од увид на лице место се констатира дека нема изградено објекти и видливи инсталации. 
На ГП 1.10 од ДУП за Блок 7.5 од увид на лице место се констатира дека низ парцелата поминуваат електрични 2*35КВ далеководи, но не зафаќаат во предвидената површина за градење што е потврдено и со ажурирана геодетска подлога изработена од истото правно лице кое го има изработено и Геодетскиот елаборат за посебни намени и во моментот на увид на истата нема други видливи изградени објекти. 
На ГП 164 од ДУП за УЕ бр.30А од увид на лице место се констатира дека на парцелата постои бетонска бандера со нисконапонски кабел а нема изградено објекти и нема видливи други инсталации. 

Доколку има потреба, воочените објекти и инсталации идниот инвеститор има обврска да ги отстрани или дислоцира на своја сметка во соработка со Општина Прообиштип.
Доколку  во градежните парцели во текот на изградбата се појават инсталации кои не се воочени пред објавата,  идниот инвеститор  има обврска да ги дислоцира на своја сметка  во соработка со Општина Пробиштип.

ПРАВО НА УЧЕСТВО
Право на учество на јавното наддавање имаат:
1.Физички лица: државјани на Република Северна Македонија, државјани на држави членки на Европската унија и на ОЕЦД, како и државјани на држави кои не се членки на Европската унија и на ОЕЦД а под услови на реципроцитет можат да стекнат право на сопственост на градежно земјиште на територијата на Република Северна Македонија.
2.Правни лица: домашно правно лице, правно лице во мешовита сопственост, правно лице основано од странско физичко и правно лице, регистрирани во Централен  регистер на Република Северна Македонија, странски правни лица резиденти на држави членки на Европската унија и на ОЕЦД, како и странски правни лица резиденти на држави кои не се членки на Европската унија и на ОЕЦД а кои под услови на реципроцитет можат да стекнат право на сопственост на градежно земјиште на територијата на Република Северна Македонија.

УСЛОВИ ЗА УЧЕСТВО НА ЕЛЕКТРОНСКОТО ЈАВНО НАДДАВАЊЕ
Заинтересираните физички и правни лица поднесуваат пријава за учество на јавното наддавање исклучиво по електронски пат на пропишан образец на интернет страницата www.gradezno-zemjiste.mk. Во електронската пријава се наведуваат податоците за градежната парцела за која се пријавува кандидатот, податоци за подносителот на пријавата и кои документи се составен дел на пријавата, комплетирана со докази во скенирана форма и банкарската гаранција за сериозност на понудата.  Доколку предмет на објава се повеќе градежни парцели  а учесникот е заинтересиран за повеќе од една градежна парцела , се поднесува поединечна пријава за секоја градежна парцела со посебна банкарска гаранција за секоја парцела одделно.

 Секој пријавител скенирано ги доставува следните докази (приложени во оригинал или фотокопии заверени на нотар и потпишани со дигитален потпис) :
1. Пријава од подносителот, во која се наведени податоците за што се однесува истата, како и што се доставува во прилог на пријавата (кои документи) потпишана дигитално;
1. Банкарска гаранција за сериозност на понудата во висина од 250%  од вкупната почетна цена  на градежното земјиште со рок на важност до 31.03.2027 година со која понудувачот ќе гарантира дека доколку добие статус на најповолен понудувач ќе ја уплати крајно постигната цена за отуѓување на градежното земјиште на електронското јавно наддавање во рок од 15 дена од денот на приемот на писменото известување за избор на најповолен понудувач. Подносителот на пријавата има обврска банкарската гаранција да ја достави во оригинал преку архивата при Општина Пробиштип, до Комисијата за спроведување на постапка за јавно наддавање, во рокот определен за поднесување на пријавата;
1. За физичките лица уверение за државјанство не постаро од 6 месеци;
1. За правните лица доказ за регистрација на правното лице од соодветен регистер не постар од 6 месеци;
1. Уредно полномошно за полномошникот што го претставува правното лице, заверено на нотар, односно доказ за својството овластено одговорно лице на правното лице;
1. e-mail адреса на подносителот на пријавата, преку која ќе се врши постапката на регистрирање за учество на електронското јавно наддавање, односно ќе му бидат испратени корисничко име и шифра за пристап на интернет страницата на која што ќе се одвива електронското јавно наддавање.
1. Изјава за прифаќање на  условите во Објавата потпишана со дигитален потпис 

НАПОМЕНА: Пријавите за учество на јавното наддавање се поднесуваат исклучиво по електронски пат на интернет страницата www.gradezno-zemjiste.mk, комплетирана со прикачување на наведените докази во скенирана форма. Заинтересираните физички и правни лица задолжително треба да имаат дигитален сертификат за да можат да поднесат пријава за учество на јавното наддавање и да учествуваат на електронското јавно наддавање.  Подносителите на пријави кои не се комплетирани со овие докази нема да учествуваат на електронското јавно наддавање за што ќе бидат електронски известени. 

ПОЧЕТНА ЦЕНА
Почетната  цена на електронското јавно наддавање за градежните  парцели е наведена во Табеларниот преглед и е утврдена согласно основната класа на намена на градежното земјиште, односно за А1 – домување во станбени куќи изнесува 61,00 денар за m², за А2 – думување во станбени згради со компатибилна намена Б1, Б2, Б4, Б5, В3, В4, Д3  мах. 40% изнесува 680,00 денари за m² и за Б1 – мали комерцијални и деловни дејности изнесува 1100,00 денари за m² .
БАНКАРСКА ГАРАНЦИЈА ЗА СЕРИОЗНОСТ НА ПОНУДАТА
1. Банкараската гаранција за сериозност на понудата изнесува 250%  од вкупната почетна цена  на градежното земјиште  предмет на јавното наддавање.
2. Банкарската гаранција се враќа на  подносителите на пријавата за јавно наддавање  кои не постигнале најповолна понуда, во рок од 15 дена од денот на одржување на јавното наддавање.
3. На најповолниот понудувач банкарската гаранција се враќа во рок од 15 дена по уплатата на купопродажната цена и достава на доказ за извршената уплата  со целокупната документација потребна за учество на јавното наддавање. 
4. Банкарската гаранција во оригинал да се достави преку архивата при Општина Пробиштип, до Комисијата за спроведување на постапка за јавно наддавање, во затворен коверт со назнака на објава и задолжителна напомена „Не отварај“, се до рокот определен за поднесување на пријавата. 

РОКОВИ
	Пријавите за учество на јавното наддавање потпишани со дигитален потпис, заедно со целокупната потребна документација (скенирана и дигитално потпишана), подносителите можат да ги достават најдоцна  до  10.08.2026 година  електронски, преку информацискиот систем на следната интернет страница: www.gradezno-zemjiste.mk

 	Јавното наддавање ќе се одржи електронски на следната интернет страна www.gradezno-zemjiste.mk

Јавното наддавање ќе започне на:
 	- ГП бр.24 ДУП за УЕ 10 на ден 12.08.2026 година во 10:00 часот и истото ќе трае 15 минути
- ГП бр.25 ДУП за УЕ 10 на ден 12.08.2026 година во 10:15 часот и истото ќе трае 15 минути 
- ГП бр.1.10 ДУП за Блок 7.5  на ден 12.08.2026 година во 10:30 часот и истото ќе трае 15 минути
- ГП бр.164 ДУП за УЕ бр.30А на ден 12.08.2026 година во 10:45 часот и истото ќе трае 15 минути

ПОСТАПКА
1. Комисијата ги известува подносителите на пријавите за комплетираноста на истите по електронски пат, во рок од 24 часа по истекување на рокот за поднесување на истите, при што на подносителите на пријавите кои доставиле комплетна документација им доставува и корисничко име и лозинка за учество на електронското јавно наддавање а на подносителите на пријавите кои не доставиле комплетна документација им доставува известување со образложение дека истите нема да учествуваат на јавното наддавање.
1. На денот на одржување на електроското јавно наддавање учесниците пристапуваат на интернет страната со корисничкото име и лозинка која ја добиле на e-mail адресата доставена во прилог на пријавата за учество на јавното наддавање.
1. Електронското јавно наддавање може да отпочне со најмалку еден учесник во јавното наддавање, за секоја парцела посебно. 
1. Електронското јавно наддавање го следи Комисија, формирана од Градоначалникот на Општина Пробиштип.
1. Електронското јавно наддавање започнува со објавување на почетната цена на земјиштето по метар квадратен а се спроведува по пат на наддавање од страна на учесниците. 
1. Наддавањето се врши “чекорно” со зголемување на вредноста со секој “чекор”. Висината на минималниот чекор за зголемување на вредноста по метар квадратен на градежното земјиште ознесува 10% од минималната почетна цена по метар квадратен, но не помалку од 10 денари, со тоа што за градежните парцели: 
- ГП бр.24 ДУП за УЕ 10,  најмалку 10 денари по метар квадратен,
- ГП бр.25 ДУП за УЕ 10,  најмалку 10 денари по метар квадратен,
- ГП бр.1.10 ДУП за Блок 7.5, најмалку 68 денари по метар квадратен,
- ГП бр.164 ДУП за УЕ бр.30А, најмалку 110 денари по метар квадратен.
1. Електронското јавно наддавање се смета за завршено во моментот на истекот на времето определено во овие објави при што, доколку во истекот на последните две минути од страна на учесниците е дадена понуда,  крајниот рок за завршување на јавното наддавање се продолжува за уште две минути. Јавното наддавање продолжува неограничено се додека во временски интервал од две минути има нова понуда.
1. Електронското јавно наддавање може да трае и пократко од предвидениот временски рок доколку учесниците на јавното наддавање се откажале од натамошно наддавање и останал само еден учесник кој се смета за најповолен понудувач.
1. За успешно спроведена постапка на јавно наддавање потребно е да има најмалку едно постапно наддавање над почетната цена по метар квадратен.
1. Учесникот на јавното наддавање кој понудил најголема цена се стекнува со статусот најповолен понудувач.
1. Комисијата по завршувањето на јавното наддавање изготвува записник за спроведеното јавно наддавање кој го потпишува дигитално  и електронски го доставува до сите учесници на јавното наддавање.
1. Комисијата е должна по завршување на постапката за јавно наддавање,  во рок од три работни дена да достави барање за мислење до Државното правобранителство на РСМ по однос на нацрт-текст на договорот за отуѓување на градежното земјиште сопственост на РСМ .
1. По прибавување на позитивното мислење од Државното правобранителство на РСМ, Комисијата  во рок од три работни дена до најповолниот понудувач доставува известување за избор на најповолен понудувач.
1. Најповолниот понудувач е должен во рок од 15 (петнаесет) дена од денот на приемот на Известувањето за избор на најповолен понудувач на јавното наддавање, да ги уплати средствата согласно постигнатата крајна цена од наддавањето и доказ за уплатата во оригинал  со целокупната документација потребна за учество на јавното наддавање, да достави до Комисијата. 
1. Најповолниот понудувач е должен во рок од 15 дена од добивање на известувањето за избор на најповолен понудувач  да ги уплати посебни трошоци во постапката во висина од 10% од вредноста на банкарската гаранција за сериозност на понудата, но не повеќе од 15.000 денари,  и доказ за уплатата во оригинал да достави до Комисијата.
1. Доколку најповолниот понудувач не ги уплати средствата во утврдениот рок, ќе се смета дека градежното земјиште не е отуѓено, нема да се пристапи кон склучување на договор за отуѓување и банкарската гаранција за сериозност на понудата  ќе биде активирана и истиот нема да може да учествува на секое идно јавно наддавање за предметната градежна парцела. Доколку  најповолниот понудувач ги уплати средствата од точка 14 и 15 а не ја достави документацијата потребна за учество на јавното наддавање, односно достави документација врз основа на која не може да се склучи договор, уплатените  средства на име купопродажна цена не му се враќаат, банкарската гаранција за сериозност на понудата  се активира  и нема  да се пристапи кон склучување на договор.
1. По доставениот доказ за извршена  уплата, градоначалникот на Општина Пробиштип во име на Република Северна Македонија во рок од  пет работни денови склучува договор за отуѓување на градежното земјиште сопственост на Република Северна Македонија во електронска форма преку информацискиот систем за градежно земјиште.
1. По склучување на договорот Општина Пробиштип во рок од еден ден  електронски го доставува договорот до Одделението за финансиски прашања за утврдување на данок на промет на недвижности. Купувачот е должен во рок од 15 дена од добивањето на решението  за утврдување на данок на промет да го плати данокот и да достави доказ за ивршената уплата. 
1. По доставувањето на доказ за извршенатта уплата  на данок на промет, купувачот е должен во рок од 30 дена да го достави договорот електронски кај нотар заради солемнизација.  Купувачот е должен солемнизацијата да ја изврши во рок од 30 дена од доставувањето на договорот кај надлежен нотар. 
1. Неисполнување на обврските од точките 18 и 19  од оваа објава по вина на купувачот претставуваат основ за еднострано раскинување на договорот при што 80% од вкупната сума од отуѓувањето не се враќа на купувачот. 
1. Со договорот најповолнииот купувачот се обврзува да прибави одобрение за градење на предвидениот објект од надлежниот орган во рок од 9 месеци од извршената солемнизација на договорот каде што предмет на договорот е уредено градежно земјиште согласно член 94 став 1 од Законот за градежно земјиште,  со површина до 5000м2, односно во рок од 12 месеци од извршената солемнизација на договорот каде што предмет на договорот е уредено градежно земјиште согласно член 94 став 1 од Законот за градежно земјиште  над 5000м2 и е должен земјиштето да го изгради согласно со урбанистичкиот план по кој истото е отуѓено.  
Купувачот е должен да го изгради објектот во рок согласно со одредбите од Законот за градење, а согласно со категоризацијата на градба. 
1. Минималниот процент кој треба да биде изграден од вкупно развиената површина  за градење  предвидена со урбанистичката планска документација за предметната градежна парцела  не смее да биде помалку од 30%. 
1. Доколку купувачот не обезбеди  одобрение за градење во предвидениот рок, односно доколку објектите не се изградат во определениот рок, истиот ќе има обврска да плаќа договорна казна во висина од 1,5% од вкупно постигнатата цена на јавното наддавање на предметното земјиште за секој изминат месец во првата година од истекот на рокот, односно 3% од вкупно постигнатата цена на јавното наддавање на предметното земјиште за секој изминат месец во втората година од истекот на рокот, односно 4,5% од вкупно постигнатата цена на јавното наддавање на предметното земјиште за секој изминат месец во третата и секоја наредна  година од истекот на рокот, и има должност да достави потврда за извршена уплата на договорната казна за секој изминат месец.
1. Неисполнување на обврските од точка 21, точка 22 и точка 23 односно по паѓање на купувачот во задоцнување со исполнување на обврската три месеци последователно, претставува основ отуѓувачот  по три последователни месечни повици  за извршување, како доверител со изјава за неисполнување на обврските од договорот да побара потврда за извршност на договорот, односно да побара наплата на договорната казна што претставува и основ за еднострано раскинување на договорот при што 80% од вкупната сума за отуѓување не му се враќа на купувачот. 
1. Раскинување на договорот заради неисполнување на обврските од договорот од страна на купувачот се врши со еднострана изјава на волја на отуѓувачот изјавена од страна на општината преку Државното правобранителство на Република Северна Македонија. 
1. Најповолниот понудувач се обврзува да го плати данокот на промет што ќе произлезе како обврска по склучениот договор за отуѓување на градежното земјиште и и нотарските трошоци во случај на раскинување на договорот по вина на купувачот. 
1. Градежното земјиште сопственост на Република Северна Макдонија кое е отуѓено по пат на јавно наддавање се до исполнување на обврските од договорот не може да биде дел од стечајна маса. 
1. Трошоците за нотарската процедура и воведувањето во евиденцијата на недвижностите во Агенцијата за катастар за недвижности паѓаат на товар на купувачот на градежното земјиште.
1. Сопственикот на градежното земјиште стекнато во постапка за отуѓување по пат на јавно наддавање  не смее истото да го пренесува на трети лица, пред исполнување на обврските  од договорот за отуѓување на истото. Забраната за пренесување на трети лица се прибележува во јавната книга за запишување на правата на недвижностите.
1. Во цената на градежното земјиште не е вклучен надоместокот за уредување на градежното земјиште. 
1. Незадоволните учесници на јавното наддавање можат да изјават приговор до Комисијата во рок од 3 дена од одржаното електронско јавно наддавање. По приговорот со решение Комисијата е должна да одлучи во рок од пет работни дена од приемот на истиот. Против решението донесено од страна на Комисијата по поднесен приговор, странката има право да поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен
1. Банкарската гаранција за сериозност на понудата треба да биде со важност до 31.03.2027 година.

Оваа објава ќе биде објавена и на WEB страната на Општина Пробиштип   www.probistip.gov.mk                                                                               

